Мы къэдгъэлъэгъогъэ нэшанэхэми, нэмыкIхэми ягугъу къышIызэ Iэшъхьэмэфэ Даутэ мыщ фэдэ кIэухым къыфэкIо:  «Литературабзэм ылъапсэу штэгъэн фэе диалектым иIоф джы нэс зэхэфыгъэу зэрэщымытыгъэм къыхэкIэу, кIэмгуе элементхэр къебэкIыхэу щытыгъэхэми газетыр, учебникхэр ыкIи нэмыкI произведениехэмрэ зэдзэкIыгъэхэмрэ бжъэдыгъу-кIэмгуе зэхапхъэм тетэу къыдэкIыщтыгъэх. КIэмгуе элементхэр къебэкIынхэр къызхэкIрэр а диалектым имэкъэ зэхэтыкIэ лъэшэу къызэрыкIоу зэрэщытыр ыкIи а зэхэхьэгъэ диалектитIумкIэ ащ ихэхъоныгъэ нахь ухыгъэу зэрэхъурэр ары. ГущыIэм пае, кIэмгуе диалектым жьы зыкIэт макъэхэр хэзыжьыгъэх… Ащ фэдэу имэкъэ зэхэтыкIэ нахь псыхьагъэу зэрэщытым кIэмгуе диалектыр къэбэртэябзэм нахь пэблагъэ ешIы» (Ашхамаф, 1997: 101-102).